Številka: 90226-8/2017-3

Datum: 4. 9. 2017

## ZAPISNIK

28. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v četrtek, 6. julija 2017.

Seja je potekala v Klubu 15, Mestni trg 1, Ljubljana

Sejo je vodil podpredsednik Marko Aškerc.

Na seji so bili navzoči članice in člani Sveta (v nadaljevanju: člani):

Marko Aškerc, Marjana Vidmar, Dušan Milič in Alijana Lepšina.

Seje so se opravičili: Anej Korsika, Domen Lorencin in Nataša Hozjan Breznjik

Na seji so bili navzoči tudi: Boris Kaučič iz MOL – SODMS.

Seja se je pričela ob 16.40 uri ob navzočnosti 4 članov.

Podpredsednik, predsedujoči je pozdravil vse navzoče.

S sklicem seje so člani prejeli predlog dnevnega reda 28. seje Sveta:

1. **Potrditev zapisnika 27. seje Sveta za varstvo pravic najemnikov stanovanj v MOL**
2. **Tekoče zadeve na področju varstva pravic najemnikov stanovanj v MOL**
3. **Razno**

Predsedujoči je dal na glasovanje dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 28. seje Sveta.**

Navzoči so bili 4 člani.

Za so glasovali 4 članov. Proti ni glasoval nihče.

Predlog dnevnega reda **je bil** sprejet.

**AD 1**

Sekretar Sveta je krajše predstavil zapisnik prejšnje seje Sveta. Povzel je dogovorjeno in zapisano.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 27. seje Sveta za varstvo pravic najemnikov stanovanj v Mestni občini Ljubljana.**

Navzoči so bili 4 člani.

Za so glasovali 4 članov. Proti ni glasoval nihče.

Sklep je bil sprejet.

**AD 2**

Predsedujoči je krajše predstavil potrebo današnjega sklica.

Razpravljali so: Marko Aškerc, Marjana Vidmar, Dušan Milič, Alijana Lepšina in Boris Kaučič.

Razprava je potekala o noveli Stanovanjskega zakona, ki je že bil sprejet v DZ RS junija 2017. Razprava je potekala o 11a členu, spremembah SZ-1C, pridobivanju osebnih podatkov najemnikov, dolžnosti najemodajalcev, neto dohodkih na najemnika, vrednosti stanovanjske točke 2,63€, subvencijah, zadolževanju JSS MOL pri SSRS, o možnostih za spremembo SZ-1C v letu 2017 in 2018, o RBNB, o rezervnih skladih pri upravnikih, o upravnikih, itd.

**AD 3**

Razpravljali so: Marko Aškerc, Marjana Vidmar, Dušan Milič, Alijana Lepšina in Boris Kaučič.

Razprava je potekala o Združenju najemnikov Slovenije, o polletni porabi sredstev za izvajanje brezplačne pravne pomoči za najemnike stanovanj v MOL za leto 2017, o Tomačevem, o poplavnem področju, o poplavnih območjih Barja, Viča in Galjevice, o projektu SSRS in JSS MOL na Brdu 2 ter Rakovi jelši 2.

Dogovorjeno je bilo da naslednji sestanka Sveta skličemo predvidoma v sredo 13. septembra 2017 ob 16.30 (Klub 15).

Seja je bila končana ob 18.30 uri.

|  |  |
| --- | --- |
| Zapisal:  *Boris KAUČIČ*  Višji svetovalec III | *Marko AŠKERC*  Podpredsednik: |